На основу члана 37 Статута града Ниша ("Службени лист града Ниша", број 88/08),

Скупштина Града Ниша на седници одржаној \_\_\_\_\_\_\_\_\_\_\_ 2015. године донела је

**Р Е Ш Е Њ Е**

I **УСВАЈА СЕ**  Извештај о раду и пословању Нишког симфонијског оркестра за 2014. годину, број 61 од 21.01.2015.године, који је Одлуком број I - 62 - 3 од 23.01.2015. године усвојио Управни одбор Установе.

II Решење доставити Нишком симфонијском оркестру, Управи за културу и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

**Председник**

**Проф. др Миле Илић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

Одлуком број I - 62 - 3 од 23.01.2015. године, Управни одбор Установе.

усвојио је Извештај о раду и пословању Нишког симфонијског оркестра за 2014. годину, број 61 од 21.01.2015. године и доставио га Управи културу на даљу процедуру.

У току 2014. године Нишки симфонијски оркестар одржао 32 концeрта, oд тога 13 Премијерних концерата у складу са Програмом рада Нишког симфонијског оркестра за 2014. годину. Одржана су два Премијерна концерта на НИМУС-у, а један концерт одржан је поводом 8.марта. Два хуманитарна концерта одржана су за помоћ у отклањању последица од поплава.Пет концерата одржано је по позиву организатора разних фестивала и манифестција:

Одржано је 9 педагошких и пет променадних концерата. Укупан број посетилаца на концертима Нишког симфонијског оркестра у 2014. години је прешао десет хиљада. Нишки симфонијски оркестар је по препоруци бугарског диригента Свилена Симеонова са којим успешно сарађује више од две године, ступио у контакт са шпанским продуцентом који је ангажовао Нишки симфонијски оркестар за концертну турнеју у Шпанији и Португалији, у периоду од 26. децембра. 2014. године до 16. јануара. 2015. године. Оркестар је одржао 13 концерата у престоницама ових држава и другим великим градовима наступајући у најпрестижнијим концертним салама.

Имајући у виду да је Извештај о раду и пословању Нишког симфонијског оркестра за 2014. годину сачињен у складу са законом и прописима Града, као и циљевима садржаним у оснивачком акту Установе, Управа за културу предлаже доношење Решења као у диспозитиву.

Начелник

Управе за културу

Небојша Стевановић